 

 ****

***KLUB CHOVATEĽOV WEIMARSKÝCH STAVAČOV***

**pod záštitou FCI a SKJ**

**v spolupráci so SPZ a SPK**

**a PS Bažant Kopčany**

usporiada dňa **05.04.2025**

***Skúšky vlôh stavačov a zvod mladých o Jarný pohár KCHWS***

**v revíri PS Bažant Kopčany**

**GPS 48.764299, 17.073373 (zraz pri jazere)**

**Organizačný výbor:** Riaditeľ skúšok – Rastislav Baláž, predseda KCHWS

 Tajomník skúšok – Ján Dinga, výcvikár KCHWS

 Ekonóm – Tomáš Bulavčiak, ekonóm KCHWS

 Veterinárna služba – RVS Skalica

Zbor rozhodcov deleguje ústredie SPZ na žiadosť KCHWS.

**Program:**

8:45 hod. – 9:00 hod Zraz účastníkov, prezentácia, veterinárna kontrola, žrebovanie

9:00 hod Porada rozhodcov

9:30 hod. Slávnostné zahájenie skúšok o Jarný Pohár KCHWS

9,45 hod. Odchod do revíru a práca na pracoviskách

cca. 13,00 hod zvod mladých

cca. 15,00 hod. Párový beh dvoch najlepších o víťaza Jarného pohára KCHWS

cca. 17,00 hod. Slávnostné ukončenie a vyhlásenie výsledkov skúšok

**Všeobecné ustanovenia:**

* Skúšky SVS sa posudzujú podľa platného skúšobného poriadku pre skúšky stavačov
* Na skúšky sa môžu prihlásiť stavače bez ohľadu na vek, zapísané v plemenných knihách uznaných FCI.
* Do súťaže o Jarný pohár budú zaradené len WS, ktoré absolvovali zvod mladých, v deň súťaže nedovŕšili vek 24 mesiacov, bez dosiahnutia chovnosti.
* Na skúšky budú prednostne prijímané WS členov KCHWS. Účastníci môžu byť doplnení ostatnými plemenami stavačov.
* Vodič psa má prísť na skúšky včas, poľovnícky ustrojený, s vlastnou brokovou zbraňou (pre zahraničných účastníkov a nepoľovníkov bude na náklady vodiča zabezpečený náhradný strelec – požiadavku je nutné uviesť do prihlášky).
* Skúšky sa konajú za každého počasia.
* Usporiadateľ nezodpovedá za stratu psa ani za škody spôsobené psom, alebo psovi počas skúšok.
* Vodič pri prezentácii odovzdá preukaz pôvodu psa..
* Vodič (alebo majiteľ) prihlásením psa na skúšky, ako dotknutá osoba v zmysle zákona č. 18/2018 Z. z. o ochrane osobných údajov, dáva svoj súhlas KCHWS, na spracúvanie svojich osobných údajov: meno, priezvisko, adresa, e-mail, telefonický kontakt, ktoré sú uvedené v „prihláške na skúšky“ a súhlasí so zverejnením svojich osobných údajov: (meno, priezvisko, adresa)  a fotodokumentácie z priebehu a výsledkov skúšok na webových stránkach, facebookovom profile a v klubovom spravodaji KCHWS.

**Veterinárne podmienky**

* Pes je klinicky zdravý
* Vodič musí pri veterinárnej prehliadke predložiť platný veterinárny preukaz resp. Pet - Passport, v ktorom musí byť zaznamenané povinné očkovanie (besnota, psinka, parvoviróza) nie staršie ako 1 rok a nie kratšie ako 1 mesiac pred konaním skúšok.
* Choré psi a hárajúce suky budú zo skúšok vylúčení.

**Doprava a stravovanie**

* Stravovanie si účastníci skúšok zabezpečujú sami.
* Dopravu a ubytovanie si účastníci skúšok zabezpečujú sami.

**Štartovné, prihlášky a uzávierka**

* Uzávierka prihlášok je **26.03.2025**.
* Štartovné je potrebné uhradiť v stanovenom termíne na výhradne platbou na účet klubu.
* Skúšky vlôh stavačov + zvod mladých: 40€
* Zvod mladých: 20€
* Skúšky vlôh stavačov člen: 35€, nečlen: 40€

Prihlášky, spolu s kópiou preukazu pôvodu zasielajte:

* e-mailom na adresu info@kchws.sk

******

******